google/wiki40b huggingface dataset:
सेनाजित्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
चंद्रवंशी समाज

इतिहास

इस समाज के लोग चन्द्रवंश की स्थापना को राजा बुद्ध द्वारा अपने पिता चन्द्रदेव के नाम से प्रतिष्ठानपुरी (वर्तमान झूसि, इलाहाबाद ) में किया गया मानते हैं। वे अपना संबंध अनेक पौराणिक-ऐतिहासिक शासकों से जोड़ते हैं। इनमें भगवान श्री कृष्ण चन्द्र तथा पांडव प्रसिद्ध हैं... सृष्टि की रचना के बाद संभवतः मानव सभ्यता तथा वंश पंरपरा स्थापित हुई होगी। तदोपरान्त वर्ण व्यवस्था स्थापित हुई हो, और जिस समय राजवंशावलियों के अनुसार मनु के दो पुत्र थे-मरीचि और अत्रि। मरीचि के कश्यप और कश्यप से सूर्य नाम का पुत्र उत्पन्न हुआ। यहीं से सूर्य वंश की उत्पत्ति हुई। इधर अत्रि से समुद्र और समुद्र से चन्द नामक पुत्र का जन्म हुआ। यहीं से चन्द वंश की उत्पत्ति हुई। चन्द से परम तेजस्वी बुध नाम का पुत्र उत्पन्न हुआ। चन्द्रवंशी राजा बुध बड़े धार्मिक, तेजस्वी और पराक्रमी राजा थे। वे अत्यन्त सुन्दर थे। अपनी विद्वता एवं बुद्धिमानी के कारण ही वे 'बुध' कहलाये। राजा बुध ने ऋग्वेद के उर्पयुक्त मंत्र का अध्ययन कर लोध गुण युक्त चन्द्रवंशी क्षत्रियों की एक विशाल सेना का गठन किया। इसी सेना के बल पर उन्होंने अनेक युद्ध जीते। सूर्यवंशीय क्षत्रिय राजा इक्ष्वाकु की बहन इला देवी के साथ विवाह किया तदुपरान्त चक्रवर्ती राजा हुए।
महाराजा जरासंध जो एक विशाल मगध साम्राज्य के राजा थे, चन्द्रवंश क्षत्रिय वंश के अंतिम चक्रवर्ती सम्राट हुये। मगध पर शासन करने वाला प्राचीनतम ज्ञात राजवंश वृहद्रथ-वंश है। महाभारत व पुराणों से ज्ञात होता है कि प्राग्-ऐतिहासिक काल में चेदिराज वसु के पुत्र बृहदर्थ ने गिरिव्रज को राजधानी बनाकर मगध में अपना स्वतन्त्र राज्य स्थापित किया था। दक्षिणी बिहार के गया और पटना जनपदों के स्थान पर तत्कालीन मगध-साम्राज्य था। इसके उत्तर में गंगानदी, पश्चिम में सोन नदी, पूर्व में चम्पा नदी तथा दक्षिण में विन्ध्याचल पर्वतमाला थी। बृहद्रथ के द्वारा स्थापित राजवंश को बृहद्रथ-वंश कहा गया।
जरासंध इस वंश का सबसे प्रतापी शासक था, जो बृहद्रथ का पुत्र था।
जरासंध अत्यन्त पराक्रमी एवं साम्राज्यवादी प्रवृत्ति का शासक था। हरिवंश पुराण से ज्ञात होता है कि उसने काशी, कोशल, चेदि, मालवा, विदेह, अंग, वंग, कलिंग, पांडय, सौबिर, मद्र, काश्मीर और गांधार के राजाओं को परास्त किया। इसी कारण पुराणों में जरासंध को महाबाहु, महाबली और देवेन्द्र के समान तेज़ वाला कहा गया है।
इनके बाद सत्ता परिवर्तन हुआ और बाद में 'महानंद' ने 'मगध साम्राज्य' पर अपना अधिपत्य जमाकर ऐसा शोषण, दोहन एवं आतंक का वातावरण बनाया कि चंद्रवंशी क्षत्रिय परिवार को अपना घर द्वार छोड़कर अन्य जगहों पर भागना पड़ा। उसी समय से इस वंश का सिलसिला शुरू हुआ, जो काल परिवर्तन होने पर भी रुकने का नाम नहीं लिया...फिर रमन होने से "रवानी" जाति बन कर रह गये...फिर कर्म करते करते "रवानी जाति बन कर ही रह गए। मुग़ल काल में रवानी जाति पर कोई असर न पड़ा लेकिन राजपूतो पर बड़ा असर पड़ा ।मुगल काल में कुछ राजपूतकहार"  जाति बन गया!बैसे कुछ इतिहासकार कहार जाति की उत्पत्ति को मुगल काल में हुआ मानते हैं जिनसे बेगमो की डोलिया उठवाने दूसरी जनश्रुति कहार का संबंध महाभारत काल से जोड़ती है। इसके अनुसार कहार कहर से बना है। उस काल में डाकुओ द्वारा दुल्हन की डोली के साथ जेवरात लूटना एक आम बात थी। इनसे सुरक्षा के लिए कहर टीम का गठन किया गया था। यही कहर कहार बन गया। आजीविका के लिए ये सुरक्षा देने वाले कहार बाद में खुद ही डोलियाँ भी उठाने लगे थे मजबूरी बस अपने जीवन यापन के लिए, पर यह अब यह काम छोड़ चुके है।
धोलका

और देखिये

http://dholkanagarpalika.com/
इक़बाल पार्क

इकबाल पार्क या इकबाल उद्यान लाहौर में स्थित एक उद्यान है। इस पार्क में पाकिस्तान आंदोलन का मशहूर स्मारक मीनार-ए-पाकिस्तान भी स्थित है, जिसे 1940 के लाहौर संकल्प की याद में बनाया गया था। इस मीनार की ऊंचाई 60 मीटर है। ब्रिटिश काल के दौरान कसका नाम मिंटो पार्क था।
सर जोशुवा रेनालड्स

सर जोशुवा रेनालड्स यूनाइटेड किंगडम के महान चित्रकार हैं |
सिद्धार्थ काक

पूर्व जीवन

काक का जन्म कश्मीर में हुआ और वो उनका पालन-पोषण दिल्ली में हुआ। उनकी शिक्षा लॉरेंस स्कूल, सनावर से आरम्भ हुई और उसके बाद उन्होंने सेंट स्टीफ़न कॉलेज से स्नातक की शिक्षा पूर्ण की।
मावक्यनरेव विधानसभा निर्वाचन क्षेत्र

मावक्यनरेव विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक बैन्टीडोर लिंगदोह हैं।
संकेन्द्रीय वृत्त

संकेन्द्रीय वृत्त वृत्त के ऐसे समूह को कहते हैं जिसके प्रत्येक सदस्य का केन्द्र एक ही बिंदु हो।
राजेसुल्तानपुर

व्यवसाय

राजेसुल्तानपुर का व्यवसाय मुख्यतः खेती तथा ग्रामीण आवश्यकताओ पर आधारित है। राजेसुल्तानपुर को चारो तरफ हरे भरे लहराते गाँव है तथा उनकी सभी आवश्यकताओ की पुर्ति राजेसुल्तानपुर से होती है। उर्वरक, कीटनाशक, खेती की मशीने एवं रोजमरा की सम्रागी मिल जाती है। राजेसुल्तानपुर पूरे पूर्वांचल एवं अवध में अपनी तम्बाकू के लिऐ प्रसिद्ध है।

यातायात

यहाँ पर एक चौराहा है जहाँ से अकबरपुर डिपो, अयोध्या डिपो, आजमगढ डिपो, अबेँडकरनगर डिपो, सुलतानपुर डिपो की बसे चलती है
विश्वसनीयता इंजीनियरी

विश्वसनीयता इंजीनियरी (Reliability engineering), इंजीनियरी की वह शाखा है जो निकायों या उनके घटकों द्वारा निर्धारित स्थितियों में, अपना निर्धारित कार्य, निर्धारित समय तक, करने की क्षमता का विवेचन करती है। किसी तंत्र की विश्वसनीयता को हमेशा एक प्रायिकता के रूप में व्यक्त किया जाता है।
अहिल्या हरजनी

अहिल्या हरजनी (जन्म 6 मार्च, 1997 को मुंबई, महाराष्ट्र में) एक भारतीय राष्ट्रीय स्तर की बैडमिंटन खिलाड़ी, जो वर्तमान में 19 वें संस्करण के तहत मिश्रित युगल में नंबर 1 पर है।
उन्होंने डच ओपन, जर्मन ओपन और बीडब्ल्यूएफ जूनियर वर्ल्ड चैंपियनशिप में भारत का प्रतिनिधित्व किया है। 2013 में, उन्हें गोपीचंद बैडमिंटन एकेडमी, हैदराबाद में शामिल किया गया था। तब तक वह एक जिला और राज्य स्तर की खिलाड़ी थी। राज्य मिश्रित युगल ट्रायम्फेंट में, उन्हें नवंबर 2013 चंडीगढ़ में 37 वें जूनियर राष्ट्रीयों में अपने राज्य का प्रतिनिधित्व करने का अवसर मिला जहां उन्होंने मिश्रित डबल्स में कांस्य पदक जीता था।  उन्होंने 2014 में ऑल इंडिया स्तर पर खेलना शुरू कर दिया, मिश्रित डबल्स में ऑल इंडिया रैंकिंग प्रतियोगिता में रजत पदक जीता। सबसे सुसंगत खिलाड़ी होने के नाते, उन्होंने मिस्ड डबल्स में भारत नंबर 1 के रूप में वर्ष समाप्त किया। वर्ष 2015 में, मिश्रित डबल्स में वह अखिल भारतीय रैंकिंग प्रतियोगिता में स्वर्ण पदक जीतीं। उन्होंने मिश्रित डबल्स में भारत के जयपुर में 40 वीं जूनियर राष्ट्रीय में स्वर्ण पदक भी जीता था। 
हरजनी ने वर्ष 2015 को भारत में मिश्रित डबल्स में नंबर 1 रैंकिंग के साथ समाप्त किया।
जगन्नाथ मंदिर, हौज खास, दिल्ली

वास्तु कला

इस मंदिर का वास्तु एकदम उड़िया मंदिर शैली का है। उसपर चमकता हुआ उजला श्वेत वर्ण इसकी आभा को चार चांद लगाता है। इस मंदिर की दीवारों पर अनेकों देवी देवताओं की मूर्तियां बनीं हुईं हैं। यह मंदिर मूल जगन्नाथ पुरी के मंदिर की एक छोटी प्रति लगता है।
उच्च शक्तिशाली मुद्रा

उच्च शक्तिशाली मुद्रा वह है जो जनता के पास करेंसी (C) के रूप में ,बैंकों के सुरक्षित कोष (R) के रूप में तथा केंद्रीय बैंक के पास अन्य जमाओं के रूप में सुरक्षित होती है. उच्च शक्तिशाली मुद्रा केंद्रीय बैंक तथा सरकार द्वारा सृजित की जाती है जबकि जनता एवं बैंकों द्वारा धारित की जाती है.
लुअलाबा नदी

लुअलाबा नदी अफ्रीका महाद्वीप की एक प्रमुख नदी हैं।
मणि महेश यात्रा

मणिमहेश यात्रा

जुलाई-अगस्‍त के दौरान पवित्र मणिमहेश झील हजारों तीर्थयात्रियों से भर जाता है। यहीं पर सात दिनों तक चलने वाले मेला का आयोजन भी किया जाता है। यह मेला जन्‍माष्‍टमी के दिन समाप्‍त होता है। जिस तिथि को यह उत्‍सव समाप्‍त होता है उसी दिन भरमौर के प्रधान पूजारी मणिमहेश डल के लिए यात्रा प्रारंभ करते हैं। यात्रा के दौरान कैलाश चोटि (18,556) झील के निर्मल जल से सराबोर हो जाता है। कैलाश चोटि के ठीक नीचे से मणीमहेश गंगा का उदभव होता है। इस नदी का कुछ अंश झील से होकर एक बहुत ही खूबसूरत झरने के रूप में बाहर निकलती है। पवित्र झील की परिक्रमा (तीन बार) करने से पहले झील में स्‍नान करके संगमरमर से निर्मित भगवान शिव की चौमुख वाले मूर्ति की पूजा अर्चना की जाती है। कैलाश पर्वत की चोटि पर चट्टान के आकार में बने शिवलिंग का इस यात्रा में पूजा की जाती है। अगर मौसम उपयुक्‍त रहता है तो तीर्थयात्री भगवान शिव के इस मूर्ति का दर्शन लाभ लेते हैं। 
स्‍थानीय लोगों के अनुसार कैलाश उनकी अनेक आपदाओं से रक्षा करता है, यही वजह है कि स्‍थानीय लोगों में महान कैलाश के लिए काफी श्रद्धा और विश्‍वास है। यात्रा शुरू होने से पहले गद्दी वाले अपने भेड़ों के साथ पहाड़ों पर चढ़ते हैं और रास्‍ते से अवरोधकों को यात्रियों के लिए हटाते हैं। ताकि यात्रा सुगम और कम कष्‍टप्रद हो। कैलाश चोटि के नीचे एक बहुत बड़ा हिमाच्‍छादित मैदान है जिसको भगवान शिव के क्रीड़ास्‍थल 'शिव का चौगान' के नाम से जाना जाता है। कहा जाता है कि यहीं पर भगवान शिव और देवी पार्वती क्रीड़ा करते हैं। वहीं झील के कुछ पहले जल का दो स्रोत है। इसको शिव क्रोत्रि और गौरि कुंड के नाम से जाना जाता है।

चौरसिया मंदिर, भरमौर

चौरसिया मंदिर का नाम इसके परिसर में स्थित 84 छोटे-छोटे मंदिरों के आधार पर रखा गया है। यह मंदिर भरमौर या ब्रह्मपुरा नामक स्‍थान में स्थित है। पौराणिक कथाओं के अनुसार 84 योगियों ने ब्रह्मपुरा के राजा साहिल बर्मन के समय में इस जगह भ्रमण करते‍ हुए आए थे। राजा बर्मन के आवभगत से अभिभूत होकर योगियों ने उनको 10 पुत्र रत्‍न प्राप्ति का आशीर्वाद दिया। फलत: राजा बर्मन ने इन 84 योगियों की याद में 84 मंदिरों का निर्माण करा दिया। तभी से इसको चौरसिया मंदिर के नाम से जानते हैं। एक दूसरी धारणा के अनुसार एक बार भगवान शिव 84 योगियों के साथ जब मणिमहेश की यात्रा पर जा रहे थे तो कुछ देर के लिए ब्राह्मणी देवी की वाटिका में रुके। इससे देवी नाराज हो‍ गईं लेकिन भगवान शिव के अनुरोध पर उन्‍होंने योगियों के लिंग रूप में ठहरने की बात मान ली। कहा जाता है इसके बाद यहां पर इन योगियों की याद में चौरसिया मंदिर का निर्माण कराया गया। जबकि एक और मान्‍यता के अनुसार जब 84 योगियों ने देवी के प्रति सम्‍मान प्रकट नहीं किया तो उनको पत्‍थर में तब्‍दील कर दिया गया।

मणिमहेश्‍वर यात्रा मार्ग

मणिमहेश्‍वर 3950 मीटर की ऊंचाई पर स्थित है। इसकी चढ़ाई ज्‍यादा कठिन नहीं तो आसान भी नहीं है। इस मंदिर के दर्शन हेतु मई से अक्‍टूबर का महीना सबसे ज्‍यादा उपयुक्‍त है। लेकिन पहाड़ी चढ़ाई होने के कारण एक दिन में 4 से 5 घंटे तक की चढ़ाई ही संभव हो पाती है। मणिमहेश की यात्रा कम से कम सात दिनों की है। मोटे तौर पर मणिमहेश के लिए मार्ग है - 
नई दिल्‍ली - धर्मशाला - हर्दसार - दांचो - मणिमहेश झील - दंचो - धर्मशाला - नई दिल्‍ली.
विजित एवं सत्तांतरित प्रांत

सत्तान्तरित प्रांत

१९ वीं शताब्दी के प्रारम्भ में वर्तमान उत्तर प्रदेश राज्य का केवल वाराणसी मंडल और इलाहाबाद का किला ही ब्रिटिश शासन के अधीन था।  १८०१ में अवध के नवाब, सआदत अली ने अहमद शाह अब्दाली के पोते, जमन शाह दुर्रानी के हमले से संरक्षण के बदले कुछ क्षेत्र कंपनी को सौंप दिये जिनमें गोरखपुर और रोहिलखंड मण्डल, और इलाहाबाद, फतेहपुर, कानपुर, इटावा, मैनपुरी और एटा जिले; मिर्जापुर का दक्षिणी भाग; और कुमाऊं के तराई परगना शामिल थे। इन्हें ही सत्तान्तरित प्रान्त कहा जाने लगा। एक साल बाद फ़र्रूख़ाबाद के नवाब ने फर्रुखाबाद जिले को भी कंपनी को सौंप दिया।

विजित प्रांत

द्वितीय आंग्ल-मराठा युद्ध शुरू होते ही जनरल लेक ने मेरठ मंडल (अलीगढ़ सहित) को अपने नियंत्रण में ले लिया, और फिर जल्दी ही, बाकी के आगरा मंडल और क्षेत्र पर भी उसी का अधिकार हो गया। इसके अलावा, यमुनापार के बांदा और हमीरपुर को भी प्रान्त में जोड़ा गया। 
१८१४ के गोरखा युद्ध के निष्कर्ष के तहत कंपनी ने सुगौली की संधि द्वारा वर्तमान उत्तराखण्ड राज्य के कुमाऊँ मण्डल और देहरादून जिले पर भी कब्जा कर लिया।

प्रशासन

विजित एवं सत्तांतरित प्रांत गवर्नर-जनरल-इन-काउंसिल के प्रशासन के तहत ब्रिटिश भारत के बंगाल प्रेसीडेंसी का हिस्सा थे। राजधानी कलकत्ता से काफी दूरी पर स्थित होने के कारण इस क्षेत्र में कई प्रशासनिक अड़चनें आने लगी। इनसे निपटने के लिए बहुत सी अस्थायी व्यवस्थाओं का प्रयास किया गया, लेकिन वे बेहतर परिणाम लाने में असफल रहे; अंत में, १८३१ में इन प्रांतों में एक स्वतंत्र राजस्व बोर्ड और एक अलग सदर दीवानी तथा निज़ामत अदालत बना दिए गए।  
१८३३ में ब्रिटिश संसद के एक अधिनियम द्वारा बंगाल प्रेसीडेंसी का विभाजन कर विजित एवं सत्तांतरित प्रांतों को नए राज्यपाल के अंदर आगरा प्रेसीडेंसी में उच्चीकृत कर दिया गया। हालांकि, यह योजना फलीभूत नहीं हो सकी, और १८३५ में संसद के एक अन्य अधिनियम ने इस क्षेत्र को उत्तर पश्चिमी प्रांत नाम दे दिया। १८३६ में नियुक्त सर चार्ल्स मैटकाफ इस प्रान्त के पहले लेफ्टिनेंट-गवर्नर थे।
येटेरबियम(III) ऑक्साइड

येटेरबियम (III) ऑक्साइड एक अकार्बनिक यौगिक है।
तीर्थयात्री

तीर्थ की यात्रा पर निकले हुए व्यक्ति को तीर्थ यात्री कहते हैं। धार्मिक स्थानों को भारत में तीर्थ स्थान के नाम से जाना जाता है।
अपवाह

अपवाह या धरातलीय अपवाह (अंग्रेज़ी: Surface runoff) जल की वह मात्रा है जो पृथ्वी की सतह पर गुरुत्वाकर्षण के प्रभाव में ढाल का अनुसरण करते हुए जलधाराओं, सरिताओं, नालों और नदियों के रूप में प्रवाहित होता है। किसी नदी बेसिन या किसी भी भौगोलिक इकाई का अपवाह उस इकाई में होने वाले वर्षण में से निस्यन्दन, वाष्पीकरण, मृदा-जल-धारण इत्यादि द्वारा होने वाले क्षय को घटा कर निकाला जा सकता है। सरिताओं और नदियों का अपवाह उनके बेसिन के आकार पर भी निर्भर करता है।
अपवाह का मापन और इसके प्रतिरूपों का अध्ययन किसी भौगोलिक क्षेत्र के जल तन्त्र या जल चक्र को समझने के लिये अत्यंत आवश्यक है। इसी लिये जल संसाधनों के क्षेत्रीय अथवा वैश्विक अध्ययन में अपवाह का महत्त्वपूर्ण स्थान होता है।
बहता हुआ जल कई प्रकार के स्थलरूपों का निर्माण भी करता है जिन्हें जलीय स्थलरूप कहते हैं। इनमें प्रमुख हैं वी-आकार की घाटी, जलप्रपात, क्षिप्रिका, बाढ़ मैदान, विसर्प, डेल्टा इत्यादि।
निर्धारित जलमार्गों का अनुसरण करता हुआ बहता जल इनके जाल द्वारा जो तंत्र बनाता है उसे अपवाह तन्त्र कहते हैं। इस अपवाह तंत्र का ज्यामितीय विन्यास यह बताता है कि यह किस प्रकार का अपवाह तंत्र है या इसका अपवाह प्रतिरूप क्या है। किसी क्षेत्र का अपवाह तंत्र उस क्षेत्र की स्थलाकृति और जलवायु पर निर्भर होता है
2018 शीतकालीन ओलम्पिक पदक तालिका

2018 शीतकालीन ओलम्पिक पदक तालिका राष्ट्रीय ओलम्पिक समितियोँ द्वारा 2018 शीतकालीन ओलम्पिक खेलों के दौरान जीते गये पदकों की सूची है, जो कि दक्षिण कोरिया के प्योंगचांग नगर में 9 से 25 फरवरी के मध्य आयोजित हो रहें हैं।
इन खेलों में कुल 15 खेलों में 102 स्वर्ण पदक दाँव पर हैं। इस प्रकार से यह पहला शीतकालीन ओलम्पिक है जहाँ 100 से अधिक स्वर्ण पदक दाँव पर हैं। इस आयोजन में वर्तमान खेलों में 4 नयी प्रतियोगिताएँ जोड़ी गयी जिनमे बिग एयर स्नोबोर्डिंग, मिक्स्ड डबल्स कर्लिंग, मास स्टार्ट स्पीड स्केटिंग तथा मिक्स्ड डबल्स अल्पाइन स्कीइंग शामिल हैं।
कम्बन रामायण

यह तमिल भाषा मे लिखा गया है, इस्के रचयिता प्रसिद्ध कवि कम्बन है
वन्दे उत्कल जननी

बन्दे उत्कला जननी (ओडिया: ବନ୍ଦେ ଉତ୍କଳ ଜନନୀ) कांतकबि लक्ष्मीकान्त महापात्र द्वारा लिखित एक उड़िया देशभक्ति कविता है। उड़ीसा १ अप्रैल १९३६ में स्वतंत्र होने के बाद, इस कविता को उड़ीसा का राज्य गान बनाया गया था।
कविता मे उत्कल को आत्मविश्वास और शक्ति को बजाय रखने और असुरक्षा और भय की स्थिति से अपने आत्म-सम्मान और गरिमा को बनाए रखने कि एक परिकल्पना की गई है। इस कविता से उड़ीसा में अलग प्रांत के लिए आंदोलन में तेजी आई है। उत्कल सम्मिलनी इस आंदोलन का नेतृत्व कर रहा था।उत्कल जननी (माँ उत्कल की जय) एक देशभक्ति मकसद के कारण लिखा गया था।
१६५५ ईसा पूर्व

१६५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्राचीन विश्व के सात आश्चर्य

प्राचीन-विश्व के सात आश्चर्य या विश्व के सात आश्चर्य (अंग्रेज़ी: Seven Wonders of the Ancient World), प्राचीन उच्च वास्तुकला के नमूने हैं। यह सूची हेलेनिक (यूनानी) लोगो मे बहुत प्रसिध्द थी। परन्तु यह सूची सिर्फ़ भूमध्यसागर के आस-पास की इमारतों को ध्यान में रखकर बनायी गयी थी। यद्यपि वर्तमान स्वरूप की यह सूची, पुनर्जागरण काल तक स्थिर नहीं थी, पहली बार पहली-दूसरी शताब्दी ईसा पूर्व ऐसी सूची सामने आयी थी। मूल सूची ने उम्र के माध्यम से असंख्य संस्करणों को प्रेरित किया, अक्सर सात प्रविष्टियों को सूचीबद्ध करते थे। मूल सात आश्चर्यों में से, केवल एक-गीज़ा का महान पिरामिड (जिसे खुफू का पिरामिड भी कहा जाता है), प्राचीन चमत्कारों में से सबसे पुराना और अपेक्षाकृत उपस्थित है। रोड्स का कॉलॉसस, सिकन्दरिया का प्रकाशस्तंभ, माउसोलस का मकबरा, अर्टेमिस का मन्दिर और ओलम्पिया में जियस की मूर्ति सभी नष्ट हो चुकी है। बेबीलोन के झूलते उपवन का स्थान और बुनियादी सत्य अज्ञात है, और अटकलें हैं कि शायद यह अस्तित्व में रहा ही नहीं होगा।

विषय क्षेत्र

सूची में केवल भूमध्यसागरीय और मध्य पूर्वी क्षेत्रों के मूर्तिकला और स्थापत्य स्मारकों को शामिल किया गया था, जिसमें ग्रीक के लिए ज्ञात दुनिया को शामिल किया गया था। इसलिए, इस क्षेत्र से दूर स्थित स्थलों को सूची में नहीं जोड़ा गया था।
हेलेनिस्टिक लेखकों द्वारा लिखे कविताओं का भी इस आश्चर्य सूची में शामिल स्थानों पर भारी प्रभाव पड़ा था। सात प्रविष्टियों में से पांच, यूनानीओं की कला और वास्तुकला में उपलब्धियों का नमुना है (गीज़ा के पिरामिड और बेबीलोन के उपवन को छोड़ कर)।
गालव ऋषि

एक प्रसिद्ध दंतकथा के अनुसार, ऋषि गालव ने अपने गुरु विश्वामित्र को गुरु-दक्षिणा में 800 श्यामकर्णी अश्व देने का वचन दिया था। उन विशेष अश्वों की प्राप्ति के लिए उन्होंने यहाँ साठ हजार वर्षों तक कठिन तपस्या की थी। जिसके फलस्वरूप उन्हें 600 श्यामकर्णी अश्वों और माधवी की प्राप्ति हुई, जिन्हें अपने गुरु को दक्षिणा में दकर उन्होंने अपना वचन पूरा किया।
अल्बैर कामू

जीवन परिचय

कामू का जन्म 7 नवंबर, 1913 को फ्रांस के तत्कालीन उपनिवेश अल्जी़रिया के मांडोवी नामक नगर में हुआ था।
अभिधम्मसमुच्चय

अभिधम्मसमुच्चय (तिब्बती : mngon pa kun btus) एक बौद्ध ग्रन्थ है जिसमें अभिधर्म का सम्पूर्ण तथा युक्तियुक्त (सिस्टेमैटिक) संग्रह है। इसकी रचना असंग ने की थी।
मार्गशीर्ष कृष्ण एकादशी

मार्गशीर्ष कृष्ण एकादशी भारतीय पंचांग  के अनुसार नौवें माह की छब्बीसवी तिथि है, वर्षान्त में अभी ९४ तिथियाँ अवशिष्ट हैं।
मलाई

मलाई एक प्रकार का क्रीम (अंग्रेज़ी: cream) है। खाना बनाने में उपयोग होती है। यह दूध से बनाते है।
विंसेंट पाला

श्री विंसेंट पाला को भारत सरकार की पंद्रहवीं लोकसभा के मंत्रीमंडल में जल संसाधन राज्यमंत्री में मंत्री बनाया गया है।
तर्क

दर्शनशास्त्र में तर्क‍ (argument) कथनों की ऐसी शृंखला होती है जिसके द्वरा किसी व्यक्ति या समुदाय को किसी बात के लिये राज़ी किया जाता है या उन्हें किसी व्यक्तव्य को सत्य मानने के लिये कारण दिये जाते हैं। आम तौर पर किसी तर्क के बिन्दु साधारण भाषा में प्रस्तुत किये जाते हैं और उनके आधार पर निष्कर्ष मनवाया जाता है। लेकिन गणित, विज्ञान और तर्कशास्त्र में यह बिन्दु और अंत के निष्कर्ष औपचारिक वैज्ञानिक भाषा में भी लिखे जा सकते हैं।
१८४८ ईसा पूर्व

१८४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बिम्बवाद

बिम्बवाद २०वीं सदी की आंग्ल-अमेरिकी कविता का एक आंदोलन था जिसमें बिम्ब अर्थात् इमेजरी की परिशुद्धता तथा स्पष्ट, तेज भाषा को महत्वपूर्ण माना जाता है।
बिम्बवाद को अंग्रेजी कविता में पूर्व-राफ़ेलीय (Raphaelites) आंदोलन के बाद सबसे प्रभावशाली आंदोलन के रूप में वर्णित किया गया है। एक काव्य शैली के रूप में इसने २०वीं सदी की शुरूआत में आधुनिकतावाद का पथ-प्रदर्शन किया। अंग्रेजी भाषा के साहित्य में इसे पहला संगठित आधुनिकतावादी साहित्यिक आंदोलन माना जाता है। 
बिम्बवाद पर एज़रा पाउण्ड का कथन है, "ऐसी कविता जिसमें चित्रकला और शिल्पकला मानों संवाद के लिये एकत्र हुए हों।"
बिम्बवाद को कभी-कभी विकास की निरंतर या सतत अवधि के बजाय रचनात्मक क्षणों के एक सिलसले के रूप में देखा जाता है। रेने टॉपिन ने टिप्पणी की है कि, बिम्बवाद को एक सिद्धांत और एक काव्य संप्रदाय के रूप न समझ कर कुछ कवियों, जो एक निश्चित समय के लिए एक छोटी संख्या के महत्वपूर्ण सिद्धांतों पर एकमत थे, की एक एसोसिएशन के रूप में समझना अधिक सटीक है।
हिन्दी साहित्य में बिम्ब का नवीन अर्थ-प्रतिपादन रामचन्द्र शुक्ल की आलोचना द्वारा हुआ और उन्होंने अर्थ-ग्रहण पर बिम्ब-ग्रहण को वरीयता दी।
निरन्तर (अशासकीय संस्था)

निरन्तर एक अशासकीय संस्था है। यह शिक्षा के द्वारा महिलाओं के सशक्तीकरण की दिशा में कार्य करती है। यह संस्था सीधे हस्तक्षेप द्वारा काम करती है; शैक्षिक सामग्री तैयार करती है; अनुसंधान करती है व प्रशिणण देती है। इसके प्रयत्नों से निकलने वाले खबर लहरिया नामक आंचलिक समाचार पत्र को सन् २००९ का यूनेस्को सक्षरता पुरस्कार के लिये चुना गया है।
इसकी स्थापना सन् १९९३ में हुई। इसके कार्यालय नयी दिल्ली के अलावा उत्तर प्रदेश के तीन जिलों में हैं।
टॉरस

टॉरस (torus) एक प्रकार की ज्यामितीय आकृति है।
आईना (1993 फ़िल्म)

संक्षेप

रोमा (अमृता सिंह) और रीमा माथुर (जूही चावला) श्री मथुर (सईद जाफ़री) की बेटियां हैं, जो एक अमीर व्यापारी हैं। बड़ी रोमा, हमेशा दुलारी रही है, वह जो कुछ भी चाहती है उसे प्राप्त हुआ और वो बहुत प्रतिस्पर्धी है। रीमा काफी अलग-थलग रहती है और आम तौर पर अपनी बहन को सुर्खियाँ लेने देती है। दोनों पूरी तरह से अलग व्यवहार के साथ बड़े हो जाते हैं। एकमात्र समानता यह है कि बहनें एक ही आदमी, रवि सक्सेना (जैकी श्रॉफ) से प्यार करती हैं।
हमेशा ध्यान का केंद्र, रोमा उसकी नज़रों में पहले आती है। रीमा का दिल टूट जाता है, लेकिन वो उसे भाग्य समझ स्वीकार करती है। रवि और रोमा शादी करने का फैसला करते हैं। दुर्भाग्य से, रोमा एक फिल्म में हिरोइन बनने के लिए महत्त्वाकांक्षा रखती है और उसे शादी के दिन एक प्रस्ताव मिलता है। वह अपनी शादी से चंद मिनट पहले रवि का त्याग करती और उस प्रस्ताव स्वीकार करती है। रवि क्रोधित है और बदले में, रीमा से उसके परिवार के सम्मान को बचाने के लिए शादी करता है।
शुरुआत में, रवि और रीमा का रिश्ता काफी असहज है। लेकिन, जैसे ही समय बीतता है, रवि रीमा से प्यार करने लगता है। दुर्भाग्यवश, रोमा क्रोध में घर वापस आती है और उन्हें बताती है कि वे कभी खुश नहीं होंगे क्योंकि उसे धोखा दिया गया है। रवि को वापस पाने के लिए दृढ़, रोमा अपनी बहन के जीवन को बर्बाद करने सहित कुछ भी करने को तैयार है। वह आत्महत्या करने का नाटक करने जैसी बहुत परेशानी पैदा करती है। अंत में, रीमा हार मान लेती है और घर छोड़ देती है। इसलिए रवि उग्रतापूर्वक रोमा को समझाता है कि उसके और रीमा के बीच क्या अंतर है। रोमा अपनी गलती को समझती है और रवि और रीमा को दोबारा मिलाती है।
रामविलास पासवान

व्यक्तिगत जीवन

पासवान बिहार के खगरिया जिले के शाहरबन्नी गांव से हैं। वह एक अनुसूचित जाति परिवार के लिए पैदा हुआ था। उन्होंने 1 9 60 के दशक में राजकुमारी देवी से शादी की। 2014 में उन्होंने खुलासा किया कि लोकसभा नामांकन पत्रों को चुनौती देने के बाद उन्होंने 1 9 81 में उन्हें तलाक दे दिया था।  उनकी पहली पत्नी उषा और आशा से दो बेटियां हैं।  1 9 83 में, उन्होंने अमृतसर से एक एयरहोस्टेस और पंजाबी हिंदू रीना शर्मा से विवाह किया। उनके पास एक बेटा और बेटी है। उनके बेटे चिराग पासवान एक अभिनेता से बने राजनेता हैं

राजनीतिक जीवन

श्री पासवान जी पिछले 32 वर्षों में 11 चुनाव लड़ चुके हैं और उनमें से नौ जीत चुके हैं.  इस बार उन्होंने चुनाव नहीं लड़ा लेकिन इस बार सत्रहवीं लोकसभा में उन्होंने मोदी सरकार में एक बार फिर से उपभोक्ता मामलात मंत्री पद की शपथ ली। श्री पासवान जी के पास छः प्रधानमंत्रियों के साथ काम करने का अनूठा रिकॉर्ड भी है।
भीषण

भीषण का अर्थ तीव्र है।

उदाहरण

हल्दीघाटी की लड़ाई भीषण थी।